# Euroopa Liidu C 34A/1. v

| | ISSN 1977-0898 |
| --- | --- |
| Euroopa Liidu
  Teataja | C 34A |
| | |
| Eestikeelne väljaanne | Teave ja teatised | 64. aastakäik1. veebruar 2021 |

ISSN 1977-0898

Euroopa Liidu

Teataja

C 34A

Eestikeelne väljaanne

Teave ja teatised

64. aastakäik1. veebruar 2021

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Euroopa Ombudsman |
| 2021/C 34 A/01 | Vaba ametikoha teade OMB/2/2021 — Direktor – Euroopa Ombudsmani büroo haldusdirektoraat | 1 |

Sisukord

Lehekülg

V   Teated

HALDUSMENETLUSED

Euroopa Ombudsman

2021/C 34 A/01

Vaba ametikoha teade OMB/2/2021 — Direktor – Euroopa Ombudsmani büroo haldusdirektoraat

1

---

| ET | |
| --- | --- |

ET

---

V Teated

HALDUSMENETLUSED

Euroopa Ombudsman

| 1.2.2021 | ET | Euroopa Liidu Teataja | CA 34/1 |
| --- | --- | --- | --- |

1.2.2021

ET

Euroopa Liidu Teataja

CA 34/1

---

VABA AMETIKOHA TEADE OMB/2/2021

Direktor – Euroopa Ombudsmani büroo haldusdirektoraat

(2021/C 34 A/01)

ÜLDTEAVE

| Ametikoht | Direktor |
| --- | --- |
| Tegevusüksus ja palgaaste | AD 14 |
| Õiguslik alus | Personalieeskirjade artikli 29 lõige 2 (1) |
| Töö asukoht | Brüssel |
| Avalduste esitamise tähtpäev | 25. veebruar 2021 |
| Eelistatav tööle asumise kuupäev | Niipea kui võimalik |

Ametikoht

Direktor

Tegevusüksus ja palgaaste

AD 14

Õiguslik alus

Personalieeskirjade artikli 29 lõige 2 (1)

Töö asukoht

Brüssel

Avalduste esitamise tähtpäev

25. veebruar 2021

Eelistatav tööle asumise kuupäev

Niipea kui võimalik

KES ME OLEME?

Euroopa Ombudsmani ülesanne on toetada Euroopa kodakondsust. Selleks tegeleme kaebustega ning teeme koostööd ELi institutsioonidega, et aidata luua vastutustundlikum, läbipaistvam, eetilisem ja tõhusam haldus. Euroopa Ombudsman edendab head haldust ja püüab välja selgitada halvad haldustavad, et neid parandada.

Euroopa Ombudsman uurib kodanike kaebusi, mille põhjused ulatuvad puudulikust teabevahetusest ja teenuste osutamisest, läbipaistvuse puudumisest otsustamisel ja dokumentidele juurdepääsu andmisest keeldumisest põhiõiguste rikkumise ja lepinguküsimusteni. Samuti uurib ombudsmani büroo omal algatusel süsteemseid probleeme, mis mõjutavad ELi halduse kvaliteeti. Büroo juhtpõhimõtted on sõltumatus, ausus, õiglus, vastutustundlikkus, läbipaistvus, dialoog ja teenistusvalmidus.

Euroopa Ombudsmani büroo on väike dünaamiline ametiasutus, mille ametikohtade loetelus on ligikaudu 75 ametikohta ja aastaeelarve on umbes 12 miljonit eurot. Büroo kontorid asuvad Brüsselis ja Strasbourgis. Büroos pakutakse dünaamilist ja austusväärset töökohta, sealhulgas head tasakaalu era- ja tööelu vahel ning meeldivat tööõhkkonda. Büroo organisatsioonilise struktuuriga edendatakse osalemist, hõlbustatakse oskuste arendamist ning tänapäevased töövahendid võimaldavad tõhusust ja paindlikkust. Me oleme saavutanud juhttöötajate ja administraatorite seas soolise tasakaalu ning ületanud eesmärke.

AMETIKOHA KIRJELDUS

Direktor jälgib ja haldab äsja loodud haldusdirektoraati ning tagab selle sujuva toimimise, et toetada ombudsmani põhitegevust uurimiste läbiviimisel. Direktoraat vastutab protsessijuhtimise, inimressursside, rahanduse ja hangete, IT, dokumendihalduse, julgeoleku ning talitluspidevuse eest.

Direktor tagab direktoraadi osutatavate teenuste kvaliteedi ning tõhusa teabevahetuse ja koordineerimise direktoraadis ning direktoraadi ja ülejäänud organisatsiooni vahel.

Direktorilt oodatakse peasekretäri nõustamist büroo üldise toimimisega seotud küsimustes, teiste institutsioonide ja väliste sidusrühmadega suhtlemise ja koostöö tõhusate kanalite väljatöötamist, ombudsmani esindamist asutusevälistel ja avalikel üritustel ning ombudsmani palvel konkreetsete ülesannete täitmist.

Direktor allub peasekretärile ning teeb tihedat koostööd uurimisdirektori ja teiste juhtidega.

Et ombudsman kavatseb rakendada liikuvuspoliitikat oma juhttöötajate korral, kellel peavad olema laialdased kogemused, peavad kandidaadid olema valmis töötama karjääri jooksul ombudsmani büroo eri tegevusvaldkondades.

Valikumenetlus, mille eesmärk on anda ametisse nimetavale asutusele või ametiisikule võimalikult lai valikuvõimalus, tehakse personalieeskirjade artikli 29 lõike 1 punktide a ja b kohaste asutusesiseste ja institutsioonidevaheliste värbamismenetlustega samal ajal.

KEDA ME OTSIME?

Otsime väga motiveeritud ja kogenud juhti, kellel on tõendatud arusaam tänapäevastest juhtimistehnikatest ning suurepärane arusaam direktoraadi tegevusvaldkondadest ja tegevustest.

See töö nõuab suurepärast algatusvõimet ja vastutustunnet, tugevaid juhi- ja sotsiaalseid oskusi, innovatsioonitungi, tõendatud võimet muutustega toime tulla ning suutlikkust tagada büroo üldises toimimises kiirus, paindlikkus ja tõhusus.

Direktorilt oodatakse strateegilist mõtlemist, võimalike probleemide prognoosimist ja tuvastamist ning toimivate lahenduste pakkumist, sealhulgas teiste ELi institutsioonide (ja muude institutsioonide) parimate tavade loovat kohandamist Euroopa Ombudsmani büroo suuruse ja töökultuuriga.

Väga oluline on põhjalik arusaamine heast juhtimistavast ja ELi institutsioonilistest küsimustest, suurepärane suhtlus- ja kooskõlastusoskus ning väga hea arusaamine ombudsmani strateegiast.

Oluline on ka suur pühendumine positiivse töökeskkonna hoidmisele ja konfliktilahendusvõime.

TÖÖ ASUKOHT

Töökoht asub Brüsselis. Ametikoht hõlmab lähetusi Euroopa Ombudsmani Strasbourgi kontorisse ja teistesse ELi institutsioonide tegevuskohtadesse ning võib hõlmata lähetusi muudesse riikidesse Euroopa Liidus või mujal.

KES VÕIVAD KANDIDEERIDA?

Avalduse esitamise ajal peab kandidaat vastama järgmistele nõuetele.

a)   Üldtingimused

| — | Kandidaadil on Euroopa Liidu liikmesriigi kodakondsus. |
| --- | --- |

—

Kandidaadil on Euroopa Liidu liikmesriigi kodakondsus.

| — | Kandidaadil on kõik kodanikuõigused. |
| --- | --- |

—

Kandidaadil on kõik kodanikuõigused.

| — | Kandidaat on täitnud kõik sõjaväeteenistust reguleerivate õigusaktidega ettenähtud kohustused. |
| --- | --- |

—

Kandidaat on täitnud kõik sõjaväeteenistust reguleerivate õigusaktidega ettenähtud kohustused.

b)   Eritingimused

Kvalifikatsioon ja töökogemus:

| — | kõrgharidus (2); |
| --- | --- |

—

kõrgharidus (2);

| — | vähemalt 15 aasta pikkune erialane töökogemus pärast akadeemilise kraadi saamist, sealhulgas vähemalt kümme aastat töökogemust ametijuhendiga seotud ülesannetes; |
| --- | --- |

—

vähemalt 15 aasta pikkune erialane töökogemus pärast akadeemilise kraadi saamist, sealhulgas vähemalt kümme aastat töökogemust ametijuhendiga seotud ülesannetes;

| — | on tõhusalt täitnud juhtimisülesandeid vähemalt viis aastat. |
| --- | --- |

—

on tõhusalt täitnud juhtimisülesandeid vähemalt viis aastat.

Keeleoskus:

nõutav on Euroopa Liidu ühe ametliku keele (3) kõrgtasemel (vähemalt C1-tase) (4) oskus ja vähemalt ühe teise ametliku keele väga hea oskus (vähemalt B2-tase) (5).

NÕUTAVAD TEADMISED JA OSKUSED

| — | Suurepärane arusaamine Euroopa Ombudsmani ülesannetest ja strateegiast ning väga head teadmised ELi institutsioonide toimimisest. |
| --- | --- |

—

Suurepärane arusaamine Euroopa Ombudsmani ülesannetest ja strateegiast ning väga head teadmised ELi institutsioonide toimimisest.

| — | Kogemus tulevikku suunatud personalipoliitika, sealhulgas muutuste juhtimise, personali arendamise ja hoidmise, heaolu- ja koolituspoliitika väljatöötamisel ning rakendamisel. |
| --- | --- |

—

Kogemus tulevikku suunatud personalipoliitika, sealhulgas muutuste juhtimise, personali arendamise ja hoidmise, heaolu- ja koolituspoliitika väljatöötamisel ning rakendamisel.

| — | Põhjalikud teadmised ELi personalieeskirjadest ning suurepärane arusaam finantsmäärusest, ELi riigihanke-eeskirjadest ja ELi eelarvest. |
| --- | --- |

—

Põhjalikud teadmised ELi personalieeskirjadest ning suurepärane arusaam finantsmäärusest, ELi riigihanke-eeskirjadest ja ELi eelarvest.

| — | Väga head teadmised talitluspidevuse kavandamisest ja elluviimisest, samuti turvanõuetest ja -tavadest. |
| --- | --- |

—

Väga head teadmised talitluspidevuse kavandamisest ja elluviimisest, samuti turvanõuetest ja -tavadest.

| — | Protsessijuhtimise, sealhulgas dokumendihalduse ja arhiveerimise kogemus; kogemus IT juhtimise ja vahendite, teadmiste haldamise ning ELi korporatiivsete tööriistade valdkonnas. |
| --- | --- |

—

Protsessijuhtimise, sealhulgas dokumendihalduse ja arhiveerimise kogemus; kogemus IT juhtimise ja vahendite, teadmiste haldamise ning ELi korporatiivsete tööriistade valdkonnas.

| — | Praktilistel põhjustel on nõutav väga hea inglise keele oskus ja hea prantsuse keele oskus. Muude ELi ametlike keelte oskus võib olla eelis. |
| --- | --- |

—

Praktilistel põhjustel on nõutav väga hea inglise keele oskus ja hea prantsuse keele oskus. Muude ELi ametlike keelte oskus võib olla eelis.

Vajalikud lisaoskused:

| — | suurepärased juhi-, juhtimis- ja sotsiaalsed oskused, sealhulgas võime edendada tugevat meeskonnavaimu ning säilitada head töösuhted sise- ja välispartneritega; |
| --- | --- |

—

suurepärased juhi-, juhtimis- ja sotsiaalsed oskused, sealhulgas võime edendada tugevat meeskonnavaimu ning säilitada head töösuhted sise- ja välispartneritega;

| — | tugev strateegiline mõtlemine ja suurepärane probleemide lahendamise oskus; |
| --- | --- |

—

tugev strateegiline mõtlemine ja suurepärane probleemide lahendamise oskus;

| — | suurepärane suhtlusoskus, sealhulgas oskus töötada inimestega ning suutlikkus näidata üles pühendumist kodanikele ja institutsioonidele suunatud teeninduskultuurile; |
| --- | --- |

—

suurepärane suhtlusoskus, sealhulgas oskus töötada inimestega ning suutlikkus näidata üles pühendumist kodanikele ja institutsioonidele suunatud teeninduskultuurile;

| — | võime kohaneda muutustega ja toetada töötajaid muutuste ajal. |
| --- | --- |

—

võime kohaneda muutustega ja toetada töötajaid muutuste ajal.

VALIKUMENETLUS

Ametisse nimetavat asutust või ametiisikut abistab eduka kandidaadi valimisel nõuandev valikukomisjon.

Nõuandev valikukomisjon hindab ja võrdleb kõigepealt kõigi kandidaatide kvalifikatsiooni, töökogemust ja motivatsiooni, võttes aluseks kandidaatide avaldused. Selle võrdleva hindamise põhjal koostab nõuandev valikukomisjon nimekirja kõige sobivamatest kandidaatidest, kes kutsutakse esimesele vestlusele.

See esimene valik põhineb avalduste võrdleval hindamisel. Nõuetele vastamine ei taga kutset esimesele vestlusele. Valikukomisjon võib otsustada valida vestlusel osalenud kandidaatide seast eelvalikusse kandidaadid, kes võivad osaleda teisel vestlusel valikukomisjoniga.

Üldtulemuste põhjal osalevad parima tulemuse saanud kandidaadid viimasel vestlusel, mis peetakse ombudsmaniga.

Kui vestlusteks määratud ajal kehtivad koroonaviiruse leviku tõkestamise meetmed, võivad vestlused kandidaatidega toimuda videokonverentsi kaudu.

Kõiki kandidaate teavitatakse valikumenetluse iga etapi tulemustest.

ÕIGUSLIK ALUS

Käesolev ametikoht on avaldatud kooskõlas Euroopa Liidu ametnike personalieeskirjade artikli 29 lõikega 2 (kõrgema ametniku ametikoht).

VÕRDSED VÕIMALUSED

Euroopa Ombudsman tagab tööandjana kõigile võrdsed võimalused, julgustab kvalifitseeritud isikuid kandideerima ja püüab aktiivselt edendada mitmekesisust töökohal.

SÕLTUMATUS JA HUVIDE DEKLARATSIOON

Enne ametisse asumist peavad kandidaadid kinnitama, et nad tegutsevad sõltumatult avalikes huvides ja neil puuduvad huvid, mis võivad ohustada nende sõltumatust.

ANDMEKAITSE

Kandidaatidelt käesolevas valikumenetluses saadud isikuandmeid töödeldakse vastavalt Euroopa Parlamendi ja nõukogu 23. oktoobri 2018. aasta määrusele (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (6).

AVALDUSED

Kandidaadid peavad esitama avalduse ombudsmani veebisaidil oleva elektroonilise kandideerimissüsteemi kaudu (www.ombudsman.europa.eu/et/office/careers) hiljemalt 25. veebruaril 2021 kl 12.00 (Brüsseli aja järgi).

Hilinenud avaldusi arvesse ei võeta.

Valikumenetlusega seotud kirjad tuleb saata e-posti aadressil career@ombudsman.europa.eu (e-kirja teemareale tuleb märkida OMB/2/2021).

Enne avalduse esitamist peavad kandidaadid hoolikalt kontrollima, kas nad vastavad kõigile valikukriteeriumidele, et vältida automaatset välistamist valikumenetlusest.

Kehtivad avaldused peavad sisaldama järgmist:

| — | ingliskeelne motivatsioonikiri, milles on viidatud vaba ametikoha teatele OMB/2/2021 ja põhjendatud kandidaadi kandideerimist; |
| --- | --- |

—

ingliskeelne motivatsioonikiri, milles on viidatud vaba ametikoha teatele OMB/2/2021 ja põhjendatud kandidaadi kandideerimist;

| — | ingliskeelne CV (eelistatavalt Europassi CV: http://europass.cedefop.europa.eu/et/); |
| --- | --- |

—

ingliskeelne CV (eelistatavalt Europassi CV: http://europass.cedefop.europa.eu/et/);

| — | õpinguid, (7) töökogemust (8) ja praegusi tööülesandeid tõendavate dokumentide koopiad. |
| --- | --- |

—

õpinguid, (7) töökogemust (8) ja praegusi tööülesandeid tõendavate dokumentide koopiad.

Tehnilisi küsimusi saab esitada e-posti aadressil webmaster@ombudsman.europa.eu

---

(1)  Nõukogu 29. veebruari 1968. aasta määrus (EMÜ, Euratom, ESTÜ) nr 259/68, millega kehtestatakse Euroopa ühenduste ametnike personalieeskirjad ja muude teenistujate teenistustingimused ning komisjoni ametnike suhtes ajutiselt kohaldatavad erimeetmed (EÜT L 56, 4.3.1968, lk 1), viimati muudetud Euroopa Parlamendi ja nõukogu määrusega (EL, Euratom) nr 1023/2013 (ELT L 287, 29.10.2013, lk 15).

(2)  Euroopa Liidu ametnike personalieeskirjade artikli 5 lõike 3 punkti c kohaselt peab kandidaatidel olema vähemalt:

| i) | haridustase, mis vastab lõpetatud ja diplomiga tõendatud vähemalt nelja-aastase nominaalõppeajaga kõrgharidusele, või |
| --- | --- |

i)

haridustase, mis vastab lõpetatud ja diplomiga tõendatud vähemalt nelja-aastase nominaalõppeajaga kõrgharidusele, või

| ii) | haridustase, mis vastab lõpetatud ja diplomiga tõendatud vähemalt kolmeaastase nominaalõppeajaga kõrgharidusele, ning vähemalt üheaastane asjakohane töökogemus. |
| --- | --- |

ii)

haridustase, mis vastab lõpetatud ja diplomiga tõendatud vähemalt kolmeaastase nominaalõppeajaga kõrgharidusele, ning vähemalt üheaastane asjakohane töökogemus.

(3)  Euroopa Liidu ametlikud keeled on bulgaaria, eesti, hispaania, hollandi, horvaadi, iiri, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi ja ungari keel.

(4)  Vt Euroopa keeleõppe raamdokument, https://europass.cedefop.europa.eu/sites/default/files/cefr-et.pdf

(5)  Vt 3. allmärkus.

(6)  ELT L 295, 21.11.2018, lk 39.

(7)  Vt 2. allmärkus.

(8)  Töökogemust tõendavas dokumendis peab olema selgelt märgitud algus- ja lõppkuupäev, ametinimetus ning täidetud tööülesannete täpne olemus.

---